येँ (नेपालभाषा टाइम्स) - उपन्यासकार मल्ल के सुन्दरया नांजाःगु उपन्यास 'व लँपु थ्व पलाः' नेपाली अनुवाद पिहां वःगु दु । बुकहिल प्रकाशन पाखें 'विमुक्ति' नामं थ्व उपन्यास पिथँगु खः । उपन्यासया अनुवाद राजेन्द्र महर्जन व महेशराज महर्जनं यानादीगु खः । गंकि बसुन्धरा सिरपाः त्याकूगु थ्व उपन्यासय् छम्ह भिक्षुणी व माओवादी छापामार मिसाया माध्यमं झिदँया जनयुद्ध कालया मर्मान्त बाखं न्ह्यब्वयातःगु खँ बुकहिल प्रकाशनं पिथँगु विज्ञप्तिइ धयातःगु दु ।
